Folketing
2005-01-12

De hader alt, hvad der har med vestlig levevis og kultur at gøre, og derfor har de nu fundet en mulig anledning til at rekvirere og også engagere nye grupper i Irak, som ønsker at bekæmpe den koalitionsenhed, som vi har, og som Danmark støtter. Hvordan vi skal udvikle os i de kommende år, også over for den kommende terrortrussel, er det meget svært for mig at give et eksakt bud på, men jeg må tilslutte mig det, som statsministeren og udenrigsministeren har sagt i deres besvarelse, hvilket fint dækker Venstres holdning. Vi må sige, at der allerede i dag bliver gjort meget. Det arabiske initiativ er jo netop en satsning med henblik på at være med til at fremme og modernisere demokrati i den arabiske verden. Derudover kan vi også konstatere, at et frit Irak også hænger sammen med, at man generelt i Mellemøsten koncentrerer sig om at skabe nogle nye og varige perspektiver for fred. Derfor kan vi også kun hilse den udvikling velkommen, vi har set i Mellemøsten gennem den seneste uge, bl.a.